
Vilnius 1939 m. sausio 12 d. (ketvirtadienis) 


VARGAS SU MILŽINAIS 


Kas skaito pasakas, tas gerai 
žino, kiek daug jose yra prirašyta 
apie visokius milžinus, kurie gy- 
veną nežinomose šalyse ir ma- 
žiems žmonėms yra labai baisūs. 
Vaikai tokioms pasakoms tiki, vie- 
ni kitiems gyvai pasakoja, kai ku- 
rie klausinėja tėvus, ar iš tikro yra 
milžinai. Dažnai įvairias pasakas 
paskaityti mėgsta ir suaugę žmonės. 
Skaito, kaipo nekaltą literatūrą, 
o juo labiau, jei pasakos parašy- 
tos gražiai, meniškai; ir liaudies su- 
kurtose ir atskirų autorių parašytose 
pasakose yra įsidėmėtinas teisin 
gumo dėsnis, kuriuo vaduojantis 
kiekviena pasaka baigiama apie 
piktų, neteisingų, kitiems darančių 
skriaudas, žmonių pralaimėjimus. 

Tokias pasakas skaitydami, mes 
iš mažens daromės iš tikro jautrūs 
dėl teisingumo, kuris yra kilniau. 
sias dalykas žmonijos gyvenime. 
Bet kai pasiūgėjame ir ateiname 
metuosna, kai susiduriame ne su 
pasakų, bet su tikruoju pasauliu— 
kaip gi dažnai nusiviliame, pama- 
tę tiek daug silpniesiems daromų 
skriaudų, taip labai šio pasaulio 
galingųjų mėgiamą neteisingumą 
ir neteisėtumą. Tokiais atvejais 
dažnai esame bejėgiai ir tik šir- 
dies gilumoje nešiojame apmaudą, 
pasąmonėje tikėdami, kad skriau- 
dos turi būti atlygintos, kad netei- 
sėtumo darytojus turi paliesti 
Aukščiausiojo Teisingumo ranka. 

Kas atidžiau prisižiūrėjo pavie- 
nių žmonių skriaudoms, tas galėjo 
pastebėti, kad tikrai tuo ar kitu 
būdu, anksčiau ar vėliau skriaudi- 
kai yra nubaudžiami. Vėl kas su- 
sipažino su tautų istorija, tas tu- 
rėjo pastebėti, kad ir čia -būdi 
Teisingumas. Ir tikrai. Daugelis 
išdidžių ir nepasotinamų tautų žu- 
vo, arba skaudžiai buvo Tesingu- 
mo rankos nuplaktos. 

Panašios mintys ateina ir da 
bar, kada pergyvename labiausiai 
rafinuoto neteisingumo laikus, ka- 
da iš Teisingumo viešai juokiama- 
si, tyčiojamasi ir kada atvirai, su 
pasididžiavimu daromi didžiausi 
tarptautiniai prasikaltimai. Atrodo, 
kad šio pasaulio galiūnams (gu- 
nams) nėra nieko švento, kad kitų 
tautų pavergimas jiems yra didžiau“ 
sias smagumas. 

Be abejo, visa tai giliai atjau- 
čia ypač mažosios tautos, kurios 
deda visas pastangas apsisaugoti 


nuo milžinų. Juk ne paslaptis, 
kad šiuo metu viena Europos 
didžvalstybė. yra vaizduojama, 


kaipo išalkęs slibinas (smakas), 
į kurio gerklę -kartas nuo karto 
reikia įmesti gabalas žemės. Ar 
kada nors neatsiras pasakiško did- 
vyrio, kuris tą slibiną parblokštų, 
ar bent ilgesniam laikui apkvaišin- 
tų — sunku pranašauti. Žinome 
tik viena, kad tautos yra verčia- 
mos šiam nepasotinamam slibinui 
aukoti po gyvą savo organizmo 
dalį. Tai pasibaisėtinas reiškinys. 
Senovėje tokius slibinus-milži- 
nus nuduobdavo iš visų pusių apsto- 
ję žmonės. Dabar sunku tikėtis 
bendro puolimo prieš naujovišką, 
he pasakišką slibiną-milžiną. 
Paskutiniu metu mažosios tau- 


tos mėgina gelbėtis kitu būdu' 
mėgina skelbtis neutraliomis, mė- 
gina neutralumą pravesti įstatymų 
keliu. Aišku, kad tai yra svarbus 
reiškinys, bet tai ne vienintelė 
priemonė išsigelbėti, nes juk ne- 
girdėtas dalykas, kad milžinai lai- 
kytųsi kokių nors įstatymų, o juo 
labiau tų, kuriais norima apriboti 


jų gobšumas. Nebuvo to praeityje, 
nebus ir dabar, kadangi milžinai 
tik tuomet nAusiramins, kai bus 


parblokšti ir mirtinai sužeisti ar bent 
apkvaišinti, Istorija, kaip sakyta, 
duoda daug pavyzdžių, iš kurių 
matyti, kad gobšių milžinų - tautų 
neteisingumu paremtas gyvenimas 
tuo ar kitu būdu būdavo pribaig- 
tas. Galgi ne kitaip bus ir su da- 
bartiniu Europos slibinu, tačiau 
nežinia kada tai įvyks. 
a 

Neseniai, kaip žinia, Pietų Ame- 
rikos Peru sostinėje Limoje įvyko 
abiejų Amerikų valstybių atstovų 
konferencija, kurios metu norėta 
susitarti, suderinti savo veikimą ir 
po to įkurti savotišką Amerikos 
Tautų Sąjungą. Nepavyko. Nepa- 
vyko todėl, kad kai kurios Pietų 
Amerikos valstybės pabūgo „Šiau- 
rès Milžino“ („El Coloso del Nor- 
te“). Šis milžinas, kaip iš karto ga- 
lima susivokti, yra ne kas kitas, 
kaip tik Jungtinės Amerikos Vals- 
tybės. Tiesa, šis milžinas neryja, 
kaip Europos slibinas, gyvų žmo- 
nių su žemėmis, bet ryja juos 
ekonominiu būdu. O tai irgi yra 
baisu, tai irgi savotiška vergija, 
kurios kratosi Pietų Amerikos 
mažosios valstybės. 

Žodžiu, didelis vargas su įvai- 
riais milžinais, 


VILNIAUS LIETUVIŲ LAIKRAŠTIS 


eina tris kartus savaitėje 


DUODA NEMOKAMUS PRIEDUS 
Ūkininkams — „ŪKININKĄ“ 


„VARPELĮ“ 


Čemberlenas su Halifaksu jau Ryme 


Kaip jau buvo rašyte, šio mėn. 
10 dieną iš Londono išvyko į Ry- 
mą Anglijos premjeras Čemberle- 
nas ir užsienių reikalų ministras 
Halifaksas. Abu anglų politikai pa- 
keliui sustojo Paryžiuja ir čia ilgai 
tarėsi su Prancūzijos premjeru 
Deladieru ir užsienių reikalų mi- 
nisteriu Bone. 

Telegramų pranešimu, Prancū 
zijos ministrai dar kartą savo 
kolegoms anglams priminę, kad 
jie, viešėdami pas Musolinį, neuž- 
simintų apie Prancūzijos—ltalijos 


santykius. Mat, prancūzai nenorė- 
tų, kad Cemberlenas paruoštų dir- 
vą antram Miunchenui. Viešint 
Paryžiuje Anglijos ministrams, 
prancūzų spauda didelio entuziaz- 
mo nerodo ir tenkinasi, paduoda- 
ma tik trumpas žinias. 


Cemberlenas su Halifaksu, bū- 
dami Ryme, kalbėsis su Musoliniu 
ir užsienių reikalų ministru Čia- 
no, be to, juos priims specialėse 
audiencijose Italijos karaliusir po- 
piežius. 


Priimtas Lietuvos neutralumo įstatymas 


Sausio 10 d. Lietuvos seimas 
priėmė Lietuvos neutralumo (ne- 
šališkumas) įstatymą, kurį surefe- 
ravo užsienių reikalų ministras J. 
Urbšys. 

Priimtame nentralumo įstatymę 
nurodoma, kad karo metu, palik- 
dama neutrali, Lietuva draudžia 
kariaujančių valstybių karo laivams 
įplaukti į savo uostus ir vandenis, 
lėktuvams draudžiama skraidyti 
viršum Lietuvos teritorijos, kariau 
jančioms šalims nebus leidžiama 
naudotis Lietuvos teritorija karo 
veiksmams, tų valstybių kariuo- 
menių žinių rinkimui ir perdavi- 
mui, kariuomenių ir karo reikme- 
nų pervežimui, sandėliams steigti 
DA 
įstatymas yra suvienodin- 
tas su tokiais pat Latvijos ir Esti- 
jos įstatymeis, kurie- priimti yra 
1938 m. gruodžio mėnesį. Lietuva, 
Latvija ir Estija suvienodintus neu- 
tralumo įstatymus ketina paskelbt! 
vienu laiku — greičiausiai Baltijos 
užsienių reikalų ministrų konfe- 
rencijoje, kuri įvyks Kaune kito 
mėnesio pradžioje. 

Neutralumo įstatymo didžiausia 
reikšmė yra ta, kad juo iš anksto 
pasisakoma, jog neutralioji šalis 
nė vienai kariaujančiai pusei ne- 
teiks jokių pirmenybių ar lengva- 


Ruošiamasi Baltijos Santarvės konferencijai 


1934 metais Lietuvai, 


Latvijai „tarptautinėse aplinkybėse ir Balti- 


ir Estijai sudarius Baltijos Santar-|jos Santarvės neutralumo paskel- 


vę, kasmet įvyksta tos Santarvės 
užsienių reikalų ministrų konferen- 
cijos. Konferencijose aptariami 
bendrieji politiniai klausimai ir 
Santarvės vis glaudesnio bendra- 
darbiavimo reikalai. 

Šiemet tokia konferencija įvyks 
Kaune vasario mėn. 1-3 dienomis. 
Konferencijai tiekiama daug reikš- 
mės, nes ji įvyksta pasikeitusiose 


bimo metu. 


Be politinių klausimų, bus ta- 
riamasi įvairiais bėgamaisiais rei- 
kalais, apie tarpusavio vizų panai- 
kinimą ir, apskritai, apie glaudesnį 
šių valstybių bendradarbiavimą 
įvairiose srityse. Lietuvos delega- 
cijai pirmininkaus užsienių reika- 
lų ministras J. Urbšys. 


Prancūzijos parlamente laukiama kovos 


Sausio 10 d. po Kalėdų atosto- 
gų prasidėjo Prancūzijos 
mento sesija. Ta sesija įdomi tuo, 
kad jos metu turės dar labiau iš- 
ryškėti dešiniojo ir kairiojo spar- 
no kova dėl valdžios. 


| 


Subyrėjus liaudies frontui, kaip' 


žinia, Deladje vyriausybę dabar 
remia nauja atstovų dauguma, ku- 
rion įeina ir dešiniojo sparno ats- 
tovai. Šie atstovai veda atkaklią 
kovą su komunistais, kurių veiki- 
mas daug pakenkęs Prancuzijos 
ekonominiam gyvenimui. Dabar 
dešinysis parlamento sparnas yra 
susirūpinęs išstumti komunistus iš 
parlamento prezidiumo ir iš ko- 
misijų. Jų sumanymui pritariąs ir 
centras su radikalais priešakyje. 
Radikalai dar norėtų pašalinti ir 
kai kuriuos socialistus. Visa tai 
norima padaryti tam, kad parla- 
mente susikristalizuotų stipri dau- 
guma, kuri be komunistų galėtų 
išrinkti naują valstybės prezidentą. 

Prezidento Lebruno kadencija 


parla- | baigiasi gegužės 10 d. Prezidentas 


turi būti išrinktas iki balandžio 10 
d. Rinkimai greičiausiai bus ba- 
landžio 6 d. ir iki tam laikui tu- 
rės paaiškėti, kieno balsais bus 
išrinkta valstybės galva, 


tų, bus nuošali įvykių stebėtoja, 
bet gins savo teises ir stos į kovą 
prieš tą valstybę ar jų grupę, kuri 
sulaužys jos neutralumą. Todėl 
Baltijos šalys, kurios karo metu 
gali pastatyti 600.000 puikios ka- 
riuomenės, visomis jėgomis gins 
savo neutralumą. Galima numatyti, 
kad be didelio reikalo ir apsiskai- 
čiavimo nė viena kariaujanti pusė 
nenorės prieš save pastatyti šito- 
kių jėgų. 


įstatymai Lietuvai ir visai Baltijai 
sudaro gana žymią saugumo ir tai- 
kos priemonę. 


Lietuva Ir Italija bendra- 
darbiauja meno srityje 


Lietuva ir Italija kaskart vis 
glaudžiau bendradarbiauja dainos 
ir muzikos srityje. ltalijos meni- 
ninkų pasiūlymu, susitarta viena 
antrai radijo bangomis transliuoti 
dainos ir muzikos koncertus. Pir- 
moji pradėjo Lietuva, kuri lietu- 
viškų dainų ir muzikos koncertą 
transliavo sausio 10 d. aštuonioms 
Italijos radijo stotims. Koncertą 
atliko „Jaunosios Lietuvos“ cent- 
rinis choras, orkestras ir operos 
artistai: V. Jonuškaitė-Zaunienė, 
Sodeika ir pianistė Dulkštaitytė. 

Sausio 22 d. Lietuvos radijo 
stotis transliuos panašų itališkų 
dainų ir muzikos koncertą iš Ita- 
ijos. 
l 


Taigi šiuo atžvilgiu neutralumo 


Przesyłka opłacona ryczastem 


Šiame numeryje 


Anglijos ministrų pasivaži- 
nėjimai. Paskelbtas Lietuvos neu- 
tralumo įstatymas. Ministras 


Cbarvatas išvyko į Varšuvą. No- 
rima pasirašyti kultūrinė Lietu- 
vos—Lenkijos bendradarbiavimo 
sutartis. 7 

Kultūrinės Zinios. 


Lietuvos pasiuntinys pas 
Lenkijos Prezidentą 


Naujai paskirtas Lietuvos pa- 
siuntinys Varšuvoje ministras Jur- 
gis Šaulys, kaip jau buvo rašyta, šio 
mėn. 7 dieną atvyko į Varšuvą. 

Šio mėn. 11 dieną min. J. Šau- 
lys įteikė P. Prezidentui savo pa- 
skyrimo raštus. Ta proga buvo 
pasakytos pritaikintos pasiuntinio 
ir P. Prezidento kalbos. 


Būsianti pasirašyta 
kultūrinio bendradar- 
biavimo sutartis 


Kai kuriuose lenkų laikraščiuose 
pasirodė žinių, kad artimiausiu 
metu tarp Lietuvos ir Lenkijos 
būsianti pasirašyta kultūrinio bend- 
radarbiavimo sutartis. 

Tuo tarpu tikslesnių žinių apie 
numatytą sutartį nepranešama. 

Podraug vienur kitur pasirodė 
žinių, kad netrukus Lenkija steig- 
sianti  konsulatus Klaipėdoje ir 
Šiauliuose. Tuo tikslu jau lankėsi 
Klaipėdoje Lenkijos pasiuntinys 
Kaune min. Charvatas. Taip pat 
kalbama, kad netrukus bus įsteigti 
Lietuvos konsulatai Vilniuje ir 
Gdynėje. 


Lenkijos pirkliai biefuvoje 


Pernai buvo sudaryta tarp Lie- 
tuvos ir Lenkijos eilė sutarčių, ku- 


ricmis tvarkomi įvairūs, dau- 
giausia susisiekimo, reikalai. Su- 
tartimis sureguliuoti pašto, tele- 


grafo, telefono, geležinkelių, autc- 
mobilių ir orinio susisiekimo rej- 
kalai. Deja, šiomis susisiekimo 
priemonėmis iki šiol mažai nau. 
dotasi, nes tarp dviejų kraštų vi. 
suomenių dar neužsimezgė glau 
desni santykiai. Prieš Kalėdas bu 
vo pasirašyta ir prekybos sutartis 
iš kurios laukiama Lietuvos — 
Lenkijos santykiuose žymesnio pa- 
gyvėjimo. Dabar Lietuvos pirkliai 
Lenkijoje ir Lenkijos pirkliai Lie- 
tuvoje tyrinėja prekybos sąlygas 
ir galimybes prekybos sutarties 
ribose. Daug lenkų pirklių dabar 
vieši Lietuvoje, ir jie čia įeina į 
pažintis ir užmezga santykius su 
Lietuvos prekybinėmis įstaigomis 
bei įmonėmis. 


Min. Charvatas Varšuvoje 


Kaip žinia, šiomis dienomis 
viešėjo Vilniuje Lenkijos pasiunti- 
nys min. Charvatas. Vilniaus ende- 
kų dienraštis „Glos Narodowy 
praneša, kad Vilniuje min. Char- 
vatas kalbėjosi su vietos valdžios 
atstovais. Po to kuriam 
vyko į Varšuvą. 

Rygos dienraščio „Sevodnia“ 
pranešimu, min. Charvatas, prieš 
išvykdamas į Vilnių ir Varšuvą, 
buvo apsilankęs pas Lietuvos už- 
sienių reikalų ministrą Ūrbšį, su 
kuriuo aptarė abi valstybes lie- 
čiančius klausimus.  „Sevodnia“ 
pranešimu, pasiuntinys Charvatas 


laikui iš- 


Karpatų Ukrainoje ir toliau neramu 


Jau buvo rašyta apie kruvinus 
susirėmimus prie Vengrijos—Ce- 
ko-Slovakijos sienos. Už tą susirė- 
mimą, kurio metu buvo užmuštų 
ir sužeistų, čekai kaltina vengrus, 
o šie čekus. Dabar incidentą tyri- 
nėja mišrioji komisija, bet jos dar- 
bas nelabai vyksta. Pranešama, 
kad abiejose pusėse kasami apka- 
sai ir prie sienos sutraukiama vis 
daugiau kariuomenės. 

Pažymėtina, kad Karpatų Uk- 
rainos vyriausybė pasiūlė Vengri- 
jos vyriausybei pasikeisti kai ku- 


riais plotais. Būtent, Karpatų Ukrai- 
nos vyriausybė norėjo atiduoti 
Vengrijai kelioliką valsčių ir gauti 
už tai Munkačevo miestą. Bet 
Vengrijos vyriausybė šį mainų pa- 
siūlymą atmetė. Pagaliau praneša- 
ma, kad šio mėn. 9 dieną Karpa 
tų Ukrainos Serlušo mieste buvo 
išdaužyti Lenkijos konsulato rūmų 
langai. 

Ryšium su tuo, kaip pranešama, 
Lenkijos pasiuntinys: Prahoje įteikė 
Ceko-Slovakijos vyriausybei pro- 
testo notą. 


= 


painformavo ministrą Urbšjį 
Lenkijos nusistatymą 
klausimu 


apie 
Klaipėdos 


— | Kauną atvyko naujai pa- 
skirtas Italijos prekybos atstovas 
Lietuvai. Italų firmų atstovybės 


būsiančios atiduodamos tiktai lie- 
tuviams. 

— Susisiekimo ministerija Kau- 
ne įsteigė pašto muziejų, kuriame 
renkami budingesnieji daiktai paš- 
to, telegrafo ir telefono veiklos 
pavaizdavimui. 

— Dabar Lietuvos miškuose 
vyksta dideli darbai. 340 girinin- 
kijose dirba apie 10.000 medžių 
kirtėjų. 8.000 vežimų veža sukirstą 
miško medžiagą prie plukdomų 
upių ir geležinkelių. 

— Spaudos Fondas leidžia Vin- 
co Kudirkos raštus keturiuose to- 
muose. Iki šiol Lietuvoje buvo tik- 
tai Amerikoje išleistieji V. Kudir- 
kos raštai, kurių jau nebegalima 
knygynuose gauti. 

— Zoologijos sodas Kaune nu- 
pirko du didelius Sibiro lokius, ku- 
rie iš Sibiro per Leningradą ir 
Klaipėdą jau atgabenti į Kauną. 

— Neseniai išsiųstam į provin- 
ciją d-rui Bistrui leista yra sugrįžti 
Kaunan. 

KULTŪRINĖS ŽINIOS 


Vincą Kudirką prisiminus 


gimus? 


Neseniai, praėjusių metų gruo- 
džio 31 dieną, suėjo lygiai 80 me- 
tų, kai Suvalkų krašte, Vilkaviškio 
apskrityje gimė didysis mūsų tau- 
tos veikėjas Vincas Kudirka. 

Sunkus ir tamsus buvo tuomet 
Lietuvai laikas. Visame krašte vieš- 
patavo rusai, draude anuomet 
mums spausdinti savo raštus loty- 
nų raidėmis. Mūsų kaimas buvo 
tamsus ir atsilikęs. Lietuvių švie- 
suolių -inteligentų, kurie rūpintųsi 
savo tautos ateitimi, buvo tik ke- 
letas. Lietuviška maldaknygė, ro- 
dos, niekam nepavojinga, ir ta — 
su dideliu vargu pasiekdavo savo 
skaitytojus. Iš Prūsų per sieną ėjo ji 
slapta, sukeldama žandarų kerštą 
ir neapykantą lietuviškam raštui, 
ugdydama juo didesnę kaimiečių 
meilę savo žmonėms, mokydama 
nepasiduoti ir kovą laimėti. Kalba- 
moji gadynė buvo mums nuosto- 
linga, liūdna. Tirpo pamaži mūsų 
tauta slavų jūroje. Tiek lietuvių gy- 
venamojo ploto pakraščiuose, tiek 
viduje ilgainiui vis daugiau atsi- 
rasdavo salų, salelių, nelyginant 
sveikame kūne žaizdų, kurios ne- 
mite galėjo ir visą tautą pažiaubų- 
sios sumažinti. Šiokiu tad laiku 
gimė Vincas Kudirka. 


II. Kur Ir kaip mokėsi? 


Sukakties proga nors trumpai 
prisiminsime jo gyvenimo žymes, 
nius įvykius ir papasakosime dar. 
bus, kuriais garsus tas mūsų did, 
vyris ligi šių dienų. Didžiųjų dva 
sios stipruolių, gerųjų žmonių pa- 
vyzdys naudingas kartų kartoms. 

Mažą Vincuką tėvas svajojo iš- 
leisti į kunigus. Tad kai sūnelis 
baigė Pažėrių pradžios mokyklą, 
buvo leistas toliau mokytis Mari- 
jampolės gimnazijoje. Čia jis turė- 
jo išeiti 4 klases, o paskui važiuoti 
į Seinų kunigų seminariją. Mari- 
jampolės gimnazija, nors rusų iš- 
laikoma, tačiau buvo gerokai ap- 
lenkėjusi. Tos gimnazijos mokyto- 
jai labai rūpinosi mokinių tarpe 
palaikyti lenkystę. Tas darbas jiems 
sekės. Mokiniai, nors iš lietuvių 
kilę, stengdavosi tik lenkiškai kal- 
bėti, gėdinosi, varžėsi savo gimto- 
sios kalbos ir lietuvių tėvų. Kalbėti 
lietuviškai tuomet reiškė būti „mu- 
žiku“. Vincas Kudirka buvo uoles- 
nis Įenkininkas nei kiti jo draugai. 
Mokėsi lenkiškai kalbėti, skaitė 
lenkiškas knygas, bendravo su len- 
kų ponais. Baigęs šešias gimnazi- 
jas klases, išvažiavo V. Kudirka 
į Seinus. Tačiau seminarijoje išbu- 
vo tik dvejetą metų ir vėl grįžo 
gimnazijon, kurią baigė gerai — su 
sidabro medaliu. Marijampolės 
gimnazijoje tuo laiku, be kitų da- 
lykų, buvo mokoma ir lietuvių kal- 
bos. Rusai, norėdami atskirti lietu- 
vius nuo lenkų, įvedė gimnazijon 
lietuvių kalbos pamokas ir paskyrė 
studentams kasmet po dešimtį 
stipendijų. Stipendijas galėjo gauti 
tiktai tie kandidatai, kurie mokėsi 
gimnazijoje lietuvių kalbos. Ir V. 
Kudirka ateidavo į liet. kalbos pa- 
mokas, tačiau tiktai tam, kad gautų 
atestatan pažymį. Pamokos būda- 
vusios labai nuobodžios. Mokytojas 
liepdavęs savo mokiniams ieškoti 
lietuviškame žodyne žodžių, pana- 
šių į lotynų kalbos žodžius, arba 
skaitydavęs Duonelaičio „Me- 
tus“, ir tiek. 

Vis dėlto jau ir tuomet Mari- 
jampolės gimnazijoje ruseno lie- 
tuvybės ugnelė. Vienas kitas mo- 
kinys šiaip ar taip pareikšdavo 
savo kilmę ir jos nesigėdindavo. 

„Stipresni asmens — sako Ju- 
lius Būtėnas savo monografijoje 
apie V. Kudirką — ir tuomet suge- 
bėdavo ne tik lietuviškai įsisąmo- 
ninti, bet ir savo lietuvišką veidą 
išdrįsdavo viešai parodyti. Per me- 
tinj iškilmingą gimnazijos aktą 
direktorius praneša susirinkusiai 
publikai, kad mokinys lietuvis po- 
etas paskaitysiąs savo parašytas 
eiles. P. Kriaučiūnas tuomet pa- 
deklamavo lietuvišką J. Kochanow- 
skio vertimą „Czego chcesz od 
nas, Panie, za twe hojne dary“? 


I. Kas buvo Lietuvoje Kudirkai (Ko iš mūsų geidi, 


Viešpatie, už 
savo gausias dovanas?). Pirmą kart 
išgirdo gimnazijos salė viešą lie- 
tuvišką žodį, ir pasigirdo plojimas. 
Saukte šaukė kartoti, dar ką skai- 
tyti. Tada tas pats P. Kriaučiūnas 
padeklamuoja Krylovo pasakaitės -- 
„Senelis ir smertis“ — vertimą. 
Direktorius, pastebėjęs rankraštį, 
klausia: — Kodėl tamsta nerusiš- 
komis raidėmis rašai? 

— Kad kirilica negalima išreik- 
šti — atsako Kriaučiūnas. Nuo to 
laiko draugai P. Kriaučiūną prami- 
nė „litwini“, kiti „litwomanu“. Bet 
jo parodytasis traukė 
draugus“. 


pavyzdys 


V. Kudirka vls dar Ienkas 


V. Kudirka tačiau, rodos, juo 
labiau, juo „tvirtesnis“ darėsi len- 
kas. Ir negreit dar buvo lemta jam 
susiprasti. Visuomet linksmas, są- 
mojingas, iškalbus, draugų myli- 
mas, V. Kudirka visur buvo mielai 
matomas. Mokėjo jis gražiai smui- 
kuoti, piešti, rašyti. Buvo rimtas, 
Baigęs gimnaziją, nevažiuoja į Mas- 
kvos universitetą, kur būtų galėjęs 
gauti 30 rublių stipendiją kas mė- 
nuo. Jį traukia lenkybės centras — 
Varšuva, nors ten menkesnis uni- 
versitetas, blogesni profesoriai ir 
sunkios pragyvenimo sąlygos. Var- 
šuvoje V. Kudirka studijavo medi- 
cinos mokslus. Cia kartą už drau- 
džiamųjų raštų perrašinėjimą buvo 
iš universiteto pašalintas ir niekaip 
negalėjo grįžti. Bet pasitaikė gera 
proga, kuria V. Kudirka pasinau- 
dojo ir grįžo universitetan. Varšų- 
von atvažiavo caras. Visos gatvės, 
kuriomis turėjo jo didenybė vykti, 
buvo tirštai kareiviais ir šnipais 
apstatytos. Tačiau V. Kudirka, pa- 
matęs puikų caro vežimą, greitai 
pribėgo prie jo ir įmetė savo pra- 
šymą, kur galingąjį valdovą mal- 
davo leisti grįžti universitetan ir 
baigti studijas. Prašymas buvo iš- 
klausytas. Tai rodo V. Kudirką bu- 
vus drąsų ir apsukrų vyrą. 

Įdomiausias mums V. Kudirkos 
gyvenimo tas laikotarpis, kuriame 
jis, pasijutęs lietuviu, dirbo ne ki- 
tiems, bet savo tautai. 


IV. Lyg antrą kartą gimęs 


1883 metais Tilžėje buvo pra- 
dėtas leisti „Aušra“ laikraštis, kurį 
paskaitęs V. Kudirka, kaip pats 
sakosi, lyg antru kartu gimęs .. — 
Gaila man buvo tų valandų, kurios 
nesugrąžintinai išbrauktos tapo iš 
mano gyvenimo, kaipo lietuvio, ir 
gėda, kad taip ilgai buvau apgai- 
lėtinu pagedėliu... Potam pripildė 
mano krūtinę rami, smagi šiluma 
ir, rodos, naujos pajėgos ėmė ras- 
tis... pasijutau lietuvis esąs — rašo 
V. Kudirka pats apie save. 

1889 metais su savo draugais 
Gaidamavičium ir Adomaičiu V. 
Kudirka suredaguoja pirmąjį „Var- 
po“ numerį. Savo „Varpu“ V. Ku- 
dirka kėlė lietuvių tautą iš miego, 
kol buvo gyvas. Kaip sąžiningas 
varpininkas, jis įdėjo į savo darbą 
visą savo sielą. Todėl norint pažinti 
Kudirką, reikia pažinti ir jo „Var- 
pą“, kuriam jisai liepė skambinti 
išilgai, skersai per Lietuvą. „Var- 
pe“ V. Kudirka rūpinosi rašyti 
žmonėms apie aiškiai apčiuopia- 


mus dalykus, kuriais skaitytojai 
galėtų pasinaudoti. Jam įdomu ir 
per dažnai Lietuvos miestelius 


atlankanti ugnelė, ir vasaros sausra, 
ir Lietuvos bajorų išeikvojimai tau- 
pomoje kasoje. Visur jis ieško 
priemonių, kuriomis galima būtų 
nuo visokių nelaimių apsidrausti. 
Ypač svarbus atrodė V. Kudirkai 
korespondencijų skyrius: jo nuo- 
mone, lietuviai turį pažinti Lietuvą 
Kiekvienam iš mūsų reikią žinoti, 
kur lietuvis džiaugiasi, kur vargsta, 
kur turtuose,- kur apleistas, o kur 
laimingas, kad būtų kuo remtis 
norint apginti savo tėvynę. 
V. Vincas Kudirka ir „Varpas“ 
Iš to, kas pasakyta aišku, jog 
„Varpo“ linkmė buvo grynai gy- 
venimiška, reali. V. Kudirka anų 
laikų susivaidijusius dėl skirtingų 


pažiūrų lietuvius inteligentus mMėg: | dir 
davo pabarti ir pajuokti. Susibarę f Kudirka“. 

dėl savo skirtumų tie žmonės esą 
panašūs į tuos, kurie ginčijosi dė: 
skersai ar išilgai dryžų kelnių. 
Visiems lygiai reikią imtis tautinio 
darbo. O ambicingus 


tindavo visai neberašyti „Varpui“, 

lygindavo su mažais vaikais. Jis i SN | asrau A B jos 
sakydavo: nepridera peštis su kie-|'///4 MATAR. 
kvienu, kas mums nepatinka, bet ai „Adas rinkas A 
taip pat negalima leisti, kad kas UA) ko JU 
vietoj kviečių sėtų dirses“. Toks Pá 
svečias, pasak jo, nereikalingas, 


jeigu jis savo menką „aš“ stato 
aukščiau už visų gerą“. Redaguo 
damas „Varpą“ ir šiaip daug dirb- 
damas, V. Kudirka ilgainiui nusilpo 
ir ėmė sirgti džiova, jau prasimu- 
šė kraujas iš plaučių. Būdamas me- 


dikas, jis žinojo, ką tai reiškia. Bet 
savo svainiui laišką rašydamas pra- 
šo pinigų ne ligai gydyti, o lietu- 
viškoms  knygelėms spausdinti, 
„Pamyslyk, Petruli, rašo jam, apie 
to dalyko svarbumą ir duok man 
jis vis dėlto būsiąs paleistas ir iš- 
trėmirnas Sibiran jam negresiąs, 


atsakymą. Nesibijok nieko! Šven- 
tas darbas išduos šventą vaisių“. 


VI Darbas Ir kova su žandarais. 
Lietuva žydės! 


V. Kudirka, ir visai silpnas bū- 
damas, džiovos parblokštas, nenu- 
stojo dirbęs. Pasistatęs žvakę, nuo- 
lat rašydavo, jei nesėdėdamas, tai 
gulėdamas. Netikėtai žandarų úž- 
kluptas, sudegindavo ką parašęs, 
kad neįkliūtų. V. Kudirka turėjo 
daug sąmojaus. Kartą atėjo žan- 
darai ir suėmę Kudirką išsivežė. 
Kai suimtajam buvę pareikšta, kad 


„Varpo“ redaktorius pasakęs: ~- Nėr 
ko bijotis, aš apsuptas piktesnių 
profesoriaus Kocho (džiovos bak- 
terijų išradėjo Red.) žandarų, kurie 
neleis manęs toliau už Kalvarijos 
kapinių ištremti. 

Įdomus V. Kudirkos ginčas su 
dr. Chlebinskiu. 

— Tai jau atbaigei savo vargą? 
Toks buvai gražus vyras,o dabar į ką 
pavirtai? — užkalbino Chlebinskis. 

Kudirka tylėjo. Tada Chlebin- 
skis kalbėjo toliau. 

— Susimislijai nei šį nei tą. 
Dirbi kažin kokius darbus ir pa- 
skui patenki į kalėjimą kartu su 
žemais žmonėmis. 

V. Kudirka tylėjo, 
tėvas ir tarė sūnui: 

— Kunigu būti nenorėjai, likai 
daktaru ir vis bėdoje. 

Tada pritrūkęs kantrybės, Ku- 
dirka tarė: 

— Išgamos Lietuvos! Gaila, 
kad Lietuvos žemelė nešioja, kad 
jos duonelę valgote. Nenorit patys 
to švento darbo dirbti ir kitiems 
trukdot! 

Chlebinskis nusijuokė ir tarė: 

— Nesikarščiok, Vincai, ba tuoj 
vėl veš j kalėjimą. 

— Ne be taip — atsakė Ku- 
dirka — šį kartą jau su lova. 

— Ką tu gali prieš tokią galy- 
bę, kaip musę tave sutrins!— tęsė 
toliau Chlebinskis. 

— O Kudirka jam į tai: 

— Ateis laikai, tiesos žodis ka- 
ralius nuo sostų nuvers, 


o įsiterpė 


jų karū- 
nas sumins po kojų. Lietuva žy- 
dės! Nebus šitaip, kaip dabar... 
Ateis, dvarai bus išdalyti tiems, 


kurie patys juos dirba. Tu dar to 
sulauksi... Ir tikrai dr. Chlebinskis 
sulaukė nepriklausomos Lietuvos, 
matė Lietuvos kariuomenę ir naują 
gyvenimą. V. Kudirkos žodžiai jam 
nedavę ramybės*), 

Nuostabus V. Kudirkos nujau- 
timas ir ateities numatymas ver- 
tas paminėti dar ir iš kito atsiti- 
kimo. 

Kartą V. Kudirka, savo seselės 
prašomas nedirbti pavojingo dar- 
bo, šitaip pasakęs: 

— Aš tau pasakyčiau apie tą 
darbą, bet ką tu suprasi: tu ryt 
užmirši. Tikrai prižadėk, ar neuž- 
mirši, tai papasakosiu. 

— Neužmiršiu. 
inai, tu dabar jaunutė, aš 


*) Žiūr. 1924 metų jubiliejinį V. Ku- 
kos „Varpą“ ir J. Būtėno knygą „V. 


laikraščio 
bendradarbius, kurie pykdavo dėl 
straipsnių braukymo ir įsižeidę ke- 

Vinco Kud.rkos paminklas Naumiesčio kapinėse. Iš kair 
su Lietuvos bimno žodžiais, iš dešinės tas pats paminklas be žodžių 
kuriuos išskaptavo rusų žandarai, 


2s paminklas 


tau išpasakoti negaliu. Bet atsi- 
mink, ateis tokie laikai, kad mas- 
koliaus čia nebus. bus Lietuva, 
bus lietuviški maskol ai (kareiviai 
Red.). Kaip dabar nue'ai į kromelį 
ko“ nusipirkti, tai viršuj parašyta ru- 
siškai, o paskui bus lietuviškai, 
Tai tada suprasi, kokius aš darbus 
dirbau... 

VI Jei audra ištikus verstų 

stulpą... 

Toks buvo mūsų V. Kudirka. 
Dirbo ir tikėjo geresne ateitimi. Ir 
jo žodis tapo kūnu. Buvo silpnų 
jėgų, bet stiprios dvasios. Prieš 
mirdamas sukūrė atmintiną eilė- 
raštį, kurio dalį čia išrašysime: 

Jeigu audra ištikus verstų stulpą 

vieną 


Iš tų, kurie prilaiko jūsų namo 

sieną, 

Namas negrius — iš baimės jūs 

neišlakstykit, 

Tik vieton ano stulpo tąją pačią 

dieną 
Tuoj kitą statykit... 

t V. Kudirka tikrai buvo mūsų 
tautos agimimo stiprus šulas. Nu- 
jausdamas artėjančią mirtį, ragino 
kitus užimti jo vietą ir iš baimės 
neišlakstyti. Mirė 18£0 metais lap- 
kričio 16 dieną, palikdamas gra- 
žiausių atminimų ir pavyzdžių, koks 
turi būti tikras savo tautos sūnus. 
Šiame straipsnyje neviskas apie 
Kudirką parašyta. Kas šį mūsų di- 
dvyrį nori labiau pažinti, turi per- 
skaityti jo raštus. V. M 


sanv 


Tarp parapijiš 


Dažnai parašoma, o dar daž 
niau susirinkimuose pasakoma, 
kad mūsų visas gyvenimas esąs 


toks siauras, toks nejvairus, kad, 
pavyzdžiui, rašytojui nesą apie ką 
ir rašyti. Tą tariamą siaurumą ir 
nejvairumą prantama vadinti vie- 
nu žodžiu: parapijiškumas. Šio bū- 
dingo žodžio autorius neva esąs 
R. Mackevičius. Daugumas taip 
tvirtina, nors pats R. Mackevičius 
neprisimena, ar jis kada pasakes 
žodį: parapijiškumas. Bet tiek to. 
Mažiau svarbu, kas pirmas įžiūrė- 
jo mūsų gyvenime parapijiškumą. 
Svarbu yra tai, kad iš tikrųjų jau- 
čiame savo gyvenimo siaurumą ir 
kiekviena proga apie tai kalbame 
ir rašome. Net nuobodu jau daro: 
si, girdint nuolat vieną ir tą patį. 
Bet iš kitos pusės geras reiškinys, 
kad pastebime savo kultūrinius 
trūkumus ir juos keliame aikštėn. 
Kas yra sąmoningas savo netobu- 
lumo, tam bus skirta būti tobule- 
sniu. Juk pažanga tik tuo būdu 
ir vyksta. Tačiau nesveika ir per 
daug pesimistiškai žiūrėti į savo 
gyvenimą. 

Imkime mūsų grožinę literatū- 
rą. Sakoma, kad ir joje juntamas 
parapijiškas siaurumas ir temati- 
kos neturtingumas. Cia pasireiškia 
dvi priešingos nuomonės. Rašyto- 
jai sako, kad tokiose sąlygose, 
kaip mes dabar gyvename, nieko 
ypatingo nesą galima sukurti, nes 
trūkstą kūrybai svarbiausio pa- 
grindo — gyvenimo įvairumo. Ki- 
ti teigia, kad ne gyvenimas esąs 
čia kaltas, bet mūsų rašytojai ir 
mes visi, nes mums trūkstą kultū- 
ros plačiau ir giliau pažiūrėti į 
gyvenimą. Katra nuomonė yra tei- 
singa? Atrodo, kad antroji nuo- 
monė visai teisinga, ypač jeigu 
kalbėsime apie literatūrinę kūrybą. 

Tiesa, mūsų visuomenė šiame 
krašte yra, palyginti, labai negau- 
singa. Betgi visuomenės ar tautos 
kultūringumas, taigi ir literatūrinės 
kūrybos lygmuo visai nepareina 
nuo jos gausumo ar negausumo. 
Kai kam iš mūsų atrodo, jog kitų 
tautų menininkai turi geresnes 
kūrybos sąlygas todėl, kad jie 
drauge su visa savo tauta gyveną 
įvairesnį gyvenimą. Suprask, kad 
jie turi ir daugiau temų savo kū- 
rybai ir yra daug universališkesni. 

kumo ir universalumo 


Bet 
kiau. 

Pirmiausia turimeatsakyti į klau- 
simą, kas sudaro svarbiausią cen- 
trą literatūros kūryboje. Taigi tą 
centrą sudaro ne kas kitas, kaip 
žmogus. Taip yra visame pasau- 
lyje be geografinių ir ekonominių 
skirtumų. Niekas niekur nevaizduo- 
ja ir negali atvaizduoti savo visuo- 
menės, tautos ar visos žmonijos. 
Visur vaizduojamas žmogus. Ir ne 
abstraktus, bet konkretus žmogus 
su visokiais jo privalumais ir ydo- 
mis, su jo temperamentu ir troš- 
kimais. O žmogus yra juk visur 
labai įvairus ir būdingas. Zmogus 
— tai slėpiningiausia būtybė. Ir 
čia kaip tik glūdi svarbiausias kū- 
rybos šaltinis. 

Mūsų rašytojams lietuvio žmo- 
gaus problema taip pat turėtų 
būti svarbiausia. Jeigu bus į tai 
atkreiptas dėmesys, tai neteks 
kalbėti apie mūsų literatūros pa- 
rapijiškumą ir neturtingumą. Šio 
krašto lietuvis — žmogus yra gal 
nemažiau įdomus ir įvairus (aišku, 
psichologine prasme), negu kitų 
kraštų žmogus. Deja, ligi šiol mes 
neturime savo literatūroje pilno 
žmogaus — lietuvio. O neturime 
todėl, kad mūsų rašytojai dar ne- 
sugeba visko pastebėti, ypač psi- 
chinių žmogaus momentų ir juos 
atvaizduoti. Tą patį, žinoma, gali- 
ma pasakyti ir apie Lietuvos vals- 
tybės literatūrą. 

Kalbėdami nuolat apie savo 
parapijiškumą, norėtumėm, atrodo, 
būti daugiau universališkesni. Ir 
galime toki būti, bet tik tada, kai 
lietuvių literatūroje (kalbu ir apie 
Lietuvos literatūrą) bus tinkamai 
atvaizduota tai, kas yra kiekvienos 
literatūros pagrindas — žmogus. 
Tik žmogiškų pradų iškėlimas gali 
praskinti kelią j kitas tautas. 
Aišku, mūsų literatūroje pirmoj 
eilėj gali būti tik žmogus — lie- 
tuvis, bet tai nė kiek nekenkia 
būti lietuvių literatūrai universaliai. 
Juk ir kitų tautų literatūroje vaiz- 
duojami žmonės su jų tautinėmis 
savybėmis. Nėra tarptautinio žmo- 
gaus. Yra tik tarptautinės, atseit; 
visiems žmonėms bendros idėjos. 

Kai kas siūlo, Kad mūsų rašy- 
tojus reikėtų leisti užsienin šiek 


pažiūrėkim į tai kiek kritiš- 


(Pabaiga 3-me puslapyje). 

Neseniai skaitėme mūsų spau- 
doje pranešimą lietuviškai visuo- 
menei apie deklaracijų įteikimą. 
Toks svarbus reikalas, kaip pasi- 
sakyti septyniems metams, kokia 
kalba turi būti mokinami vaikai 
pradžios mokyklose, yra rišamas 
amerikonišku tempu. Pasirinkti dės- 
tomąją kalba. kaip žinome iš 
Spaudos, galėjome 10 gruodžiu 
pradedant ir baigiant š. m. 10 sau- 
siu. Šis laikas yra per trumpas 
daugiau išsilavinusiam, o jau ką 
kalbėti apie tuos, kuriems įstaty- 
mai ir visokie valdžios įsakymai 
beveik neprieinami. 

Lietuvių kalbos dėstymas pra- 
džios mokyklose yra be galo svar- 
bus. Kas mokina gimnazijoje ir 
dalyvauja egzaminuose, tas susi- 
dūrė su tuo klausimu: atvykstą į 
gimnaziją ne tik nemoka rašyti, 
bet net labai sunkiai skaito. 

Ką mes turime šioj srityj? 
Kitais metais turėjome šimtus pri- 
vatinių mokyklų. Buvo kelios val- 
dinės mokyklos, kuriose mokino 
visai gerai pasiruošę (gerai moką 
lietuvių kalbą) mokytojai. Dabar, 
jei subalansousime, tai pamatysime 
vien minusą. Tiesa, turime vieną 
valdinę mokyklą Vilniuje, kuri 
sugeba paruošti savo mokinius į 


gimnaziją, bet mūsų kaimui var- 
giai prieinama: neturtingi mūsų 
kaimiečiai neišgali mokinti savo 


vaikų Vilniuje. Yra ir „Kultūros“ 
mokykla (jau kitiems metams už- 
daryta), kuri galėtų paruošti į gim- 
naziją, bet ji taip pat dėl tų pa- 
čių sumetimų yra neprieinama pla- 
tesnėms masėms. P. Mokyklų Ku- 
ratorius praneša, kad yra dar apie 
50 mokyklų mišrių, kuriose esą 
dėstoma lietuvių kalba. Negerai tik, 
kad tų mokyklų mokytojai lietuvių 
kalbos labai dažnai mokinasi iš 
vaikų... 

Kiek turime privatinių mo- 
kyklų? Tik dvi: viena Vilniuje su 
vienu mokytoju ir 28 vaikais ir 
viena Pašaminėj— taip pat su vie- 
nu mokytoju ir apie tiek vaikų. 
Pridėkime prie to vieną valdinę 
mokyklą Vilniuje su trimis su pu- 
se darbo jėgomis ir apie 150 vai- 
kų. Viską sutraukę krūvon turė. 
sime tik 3lietuviškas mokyklas su 
5 komplektais ir 210 vaikų, kurie 
gali tinkamai išmokti lietuviškai, 
na, ir įstoti gimnazijon. 

Mažumų buitis Lietuvos val- 
stybėje. Būtų per platu kalbėti 
apie visų mažumų padėtį švietimo 
srity. Kalbėkime tik apie tuos, su 
kuriais mus labai dažnai sugretina. 
Plačiai nerašysiu, o tik paduosiu 
statistinius davinius. 

Pradžios mokyklos. Lietuvos 
valstybėje yra trys lenkų švietimo 
draugijos: Pocbhodnia, Oświata ir 
Jutrzenka, kurios rūpinasi vaikų ir 
suaugusių švietimu. Šios draugi- 
jos pačių lenkų yra valdomos, ojų 
turtu naudojasi lenkų visuomenė. 

Kauno mieste yra trys mokyk- 
Jos su 5 mokytojais su 138 moki- 
niais. Minėtas mokyklas išlaiko 

Tarp parapijiškumo ir uni- 
versalumo 
(Pabaiga.) 


tiek apsitrinti, praplėsti savo hori- 
zontą. Mintis gera, bet ne visiškai. 
Kai kas įsivaizduoja, kad užsieny- 
je kultūra savaime pilasi žmogaus 
asmenybėn. Įsivaizdinu, kad va- 
žiuoti užsienin tik tada būtų nau- 
dinga, jeigu ten rimtai būtų stu- 
dijuojama, stebima, sekama kultū- 
rinis gyvenimas ir jeigu iš to vis- 
ko būtų daroma atitinkamos išva- 
dos. Šiap gi nuvažiuoti užsienin 
tik pasižiūrėti, nieko nereiškia. 
Viskas turi būti pervirškinta, asi- 
miliuota, o ne tik regėjimu užfik- 
suota. Na, ir jeigu jau važiuoti, 
tai ilgesniam laikui, o ne metams 
ar dvejiems, ypač kai nemokama 
svetimos kalbos. Pavyzdžiui, ke- 
liolika iš mūsų yra buve užsie- 
niuose, bet kažkaip neatrodo, 
kad jie ten yra buvę. O taip yra 
greičiausia todėl, kad nuvažiavo 
kalbos nemokėdami arba labai 
silpnai mokėdami. Be to,. neilgai 
buvo. Tačiau važiavimas užsienin, 
O ypač ilgesniam laikui yra kol 
kas svajonės. Tuo tarpu reikia 
kaip nors namie gyvenant tobulinti 
savo literatūrą. 
A. Pangonis. 


Pochodnia. Ta pati draugija turi 
dar vieną mokyklą Babtuose su 
vienu mokytoju ir 11 vaikų, Ba- 
reišiuose —1 mokytojas ir 25 mo- 
kiniai (Ukmergės aps.) ir Kunigiš 
kiuose — 1 mokytojas turi tik 6 
mokinius. 

Antra lenkų švietimo draugija 
Ošwiata išlaiko mokyklas Biržų 
m — 1 mokytojas ir vaikų, Pane- 
vėžyj — vieną mokyklą su dviem 
mokytojais ir 41 vaiku ir Kaurinių 
kaime (Panevėžio aps.) — 1 mo- 
kytojas su 8 vaikais. Raseiniuose 
lenkų privatinę mokyklą laiko Ju- 
trzenka. Šioje mokykloje mokyto- 
jauja vienas mokytojas ir turi 11 
vaikų. 

Valdžios išlaikomos mišrios 
mokyklos (liet. — lenk.) yra 4: 
Kaune 3 su 19 komplektų ir 792 
vaikais ir Ukmergėje — 1 moky- 


gimnazijas: Panevėžyj su 183 mok., 
Ukmergėj—su 67 mok. ir Kaune— 
su 154 mok. Visos gimnazijos iki 
pernai metų buvo valstybės subsi- 
dijuojamos, pačių lenkų 
ir valdomos. 

Įstatymai reikalauja 30 vaikų 
vienai mokyklai, bet Lietuvos vals- 
tybės švietimo valdžia mažumų 
mokykloms daro išimtį ir: leidžia 
joms gyvuoti, kaip matome, su 
mažesniu vaikų skaičiumi. 

Labai dažnai tenka nugirsti, kad, 
girdi, lenkai esą prieš jų valią už- 
rašyti lietuviais ir, kaipo tokie, ne- 
galį leisti savo vaikų į lenkiškas 
mokyklas. Cia yra labai rimtas 
priekaištas; žinoma, gali pasitaikyti 
vienas kitas faktas, kad užrašo ki- 
taip, negu norima. Tokių faktų vi- 
sur pasitaiko. Bet juk galima ir 
pataisyti. Pav. 1938/9 mokslo me- 
tais 2 piliečiai kreipėsi į pradžios 
mokyklų dapartamento viršininką 
p. Kviklį, kuris per apskrities val- 
dybą (reikėjo pataisyti tautybę) jų 
prašymą patenkino. Daugiau pana- 
šių prašymų nebuvo. 

Sugretinau vienur ir kitur mo- 
kyklų skaičius. Negausūs jie nei 
čia, nei Lietuvos valstybėje. Bet 
už juos, man rodos, negalima 
kaltinti nei mūsų, šio krašto gy- 
ventojų, nei anos pusės lenkų. O 
jei Lietuvos valstybėje! ir visai iš- 
nyktų lenkiškos mokyklos, tai ir 
tuo atveju mes taip pat būtumėm 
visai nekalti. 


laikomos 


Pajuodupiškis 


Seniūnijų tarybų 
rinkimų daviniai 


Asava. (Žirmūnų valsč.) Seniū- 
nijos tarybininkų rinkimai buvo 
paskirti Asavoj gruodžio 20 dieną, 
o viešai paskelbta juos pirmomis 
gruodžio dienomis. Žmonės turėjo 
išrinkti iš viso 16 tarybininkų ir 
paskirtą dieną į rinkimus ėjo dvie- 
jais sąrašais. Vienas sąrašas buvo 
sudarytas Asavos seniūnijos da- 
bartinio šaltyšiaus — kitą sudarė 
patys žmonės. Pagrindiniai rinki- 
mai davė 14 tarybininkų. Todėl 
gruodžio 27 dieną įvyko papildo- 
mieji rinkimai. Galutinai tarybi- 
ninkų skaičius pagal sodžius bei 
vienkiemius atrodo šitaip: iš Asa- 
vos 4, Padvarės 6, Povilonių 4, 
Bilonių 4. Į tarybininkus pateko ir 
keli lietuviai. Patys rinkimai ėjo 
pavyzdingai ir žmonės jais paten- 
kinti. Pirmininkavo ir formaliai rin- 


kimus tvarkė lietuvis — J. Nenar- 
tavičius. : 
Zilionių sodžiuje (Zirmūnų 


valsč.) seniūnijos tarybininkų rin- 
kimai įvyko gruodžio 21 dieną. 
Cionai faktiškų rinkimų nebuvo, 
nes sudaryta vienas tik sąrašas. 
Kitą sąrašą, kurį sudarė Zilionių 
„strzelcų“ vadas p. Szwed — dėl 
stambių neformalumų pirminin- 
kaujantis atmetė. Tarybininkų taip 
pat 16. Įdomūs taip pat buvo. 

„ Aradniškių tarybos rinkimai. 
Čia į tarybininkus visomis jėgomis 


stengėsi patekti vietos dvarininkas 
Kujalowicz. Jis pats rinkimų 
dieną — gruodžio 21 dieną savo 


arkliais vežėsi į rinkimus savo ša- 
lininkus. Bet, nepaisant to, gavo 
tik 8 balsus ir tarybon nepateko. 
Rodo tai, kad savo reikalus imasi 
tvarkyti patys žmonės. Besiarti- 
nant valsčiaus tarybos rinkimams 
žmonės irgi pasiryžę yra pravesti 

kla su vienu mokytoju ir 40 vaikų.| Čemberlenas išvyko į naują dip- 
Prie to viso pridėkime 3 lenkų |Iomatinę kelionę Šiuo žygiu į Ry- 


į ją patikimus asmenis, kurie mo- 
kės ginti valstiečių reikalus. Dabar 
jau Asavoj ir kit. lankėsi kaž koks 
Bienkievič norjs per Zirmū- 
nų valsčiaus tarybą tapti valsčiaus 
vuitu. Kiti ir gi kalbinasi sau 
rinkikus — seniūnijų tarybininkus. 
Tačiau viena yra žinoma: Bendrai 
irmūnų valsčiaus ribose išrinktais 
tarybininkais yra energingi žmo- 
nės ir valsčiaus tarybon nusistatę 
yra pravesti tik patikimus žmones. 
Zervynų (Varėnos valsč.) se- 
niūnijoje buvo ištatytas tik vienas 
kandidatų sąrašas. Jį sudarė Zer- 
vynų, Kašėtų ir Lynažerio sodžiai. 
Kadangi šiuose sodžiuose gyvena 
vien lietuviai, tai tą sąrašą iteikus, 
skaitosi išrinktais visi lietuviai kan- 
didatai — iš viso 16 žmonių. 

EE 


Nauja Čemberleno 


kelionė 
Skraidantis „taikos apaštalas“ 


mą. Kai kam atrodo, kad sulau- 
kus tokio amželio (7! metai), rei- 
kėtų jau pasilsėti 
veju atsiminimus rašyti, ką taip 
mėgsta visi dideli politikai. Bet 
matyti toks gyvenimo būdas ener- 
gingam Cemberlenui nepatinka ir 
jis pats per žurnalistų suruoštus 
pietus pareiškė, jog nemėgstąs, 
kai jį vadina seniu. Priešingai, jis 
jaučiąsis kaip 40 metų pilnas jėgų 
vyras. 

Cemberleno ir Halifakso kelio- 
nei į Rymą priduodama didelės 
reikšmės, o anglų ir prancūzų spau- 
da primygtinai stengiasi atspėti, 
kokie klausimai bus gvildenami 
Ryme. Pav., įtakingas anglų dien- 
raštis „Manchester Guardian“ klau- 
sia: „Ko galų gale Cemberlenas su 
Halifaksu vyksta Ryman“. Ir negali 
atsakyti. Laikraščio nuomone, ita- 
lų — anglų gerų santykių demon- 
stravimas dabar esąs nereikalin- 
gas, juo labiau, ` kad italų—pran- 
cūzų ginčas dar nepabaigtas. Bet 
daugumas mano kad pirmoje ei- 
lėje bus aptariami Ispanijos klau- 
simai ir padėtis Viduržemio jūro- 
je, o italų — prancūzų konfliktas 
nebus liečiamas, nes Prancūzija ka- 
tegoriškai pareiškė nenorinti jo- 
kių tarpininkų. Bet žinant, kad ge- 
ri italų —anglų santykiai Vidurže- 
mio jūroje priklauso ir nuo minė- 
to konflikto išsprendimo, reikia ti- 
kėtis, kad (Cemberlenas, neiškęs 
apie tai nepaklbėjęs. Anglų spau- 
da netgi mano, kad tai galima at- 
siekti gana lengvai. Kaip žinia, 
Musolinis teritorinių reikalavimų 
jau nestato, o nori gauti tik kai 
kurių nuolaidų Džibuti ir Suezo 
kanale. ; 

Ispanijos karas 
patiems ispanams, bet ir visiems 
politikams, kurie jžiūro jame Eu- 
ropos karo pavojaus židinį. Tiesa, 
betarpiškai tas pavojus dabar ne- 
gresia, bet vis tik geriau būtų, 
jeigu ispanai nustotų kovoję, žu- 
dę ir naikinę savo kraštą. Bet Is- 
panijos naminis karas įgriso ir 
Italijai, kuri rimtai ušiangažavo ir 
jos prestižas bei interesai reikalau- 
ja laimėjimo, bet remiant Prancūzi- 
jai vyriausybininkus ir nepripažįs- 
tant anglams gen. Frankui kariau- 
jančios pusės teisių, karo užbaigi- 
mo negreit galima laukti. Taigi ir 
Musolinis stengsis išgauti iš Cem- 
berleno kokių nors pažadėjimų, o 
Cemberlenas iš savo pusės, kaip 
praneša dienraštis „Daily Mail“, 
pasiūlysiąs Italijai didelę finansine 
paramą, jei ji sutiksianti atsiimti 
savo kareivius iš Ispanijos. Tos 
paramos didumas turįs priklausyti 
nuo gen. Franko puolimo pasise- 
kimo Katalonijos fronte, 

Be abejo, Rymo vizito metu, 
Cemberlenas ir Halifaksas pasinau- 
dos proga ir aptars su Mussoliniu 
svarbiausias Europos ir pasaulio 
politines problemas. Daugiausia 
dėmesio, žinoma, kreips į tolime- 
snius Vokietijos politikos etapus ir 
jų santykius su Lenkija, kurie po 
Beko pasimatymo su Hitleriu, pra- 
deda naują laikotarpį tų valstybių 
gyvenime ir turės didelės reikš- 
mės Vokietijos Rytų politikai. Ber- 
lyno —Rymo ašis yra kol kas stipri ir 
jai nieks negresia. Tačiau anglų 
spauda spėja, kad anksčiau, ar ve- 
liau tarp abiejų diktatorių turės 


ir geriausiu at- 


įgriso ne tik 

atsirasti nuomonių ir interesų 
skirtumai, kurie negalės išlaikyti 
Hitlerio ir Musolinio ligšiolinės 
draugystės. 

Viln.-Trakų apskr. 


Drūcminai, Varėnos valsč. Nes- 
naudžiama. Buvo laikai, kada mūsų 
sodžius galėjo pasididžiuoti „Ryto“ 
lietuviška mokykla, vėliau skaitykla 
ir šv. Kazimiero skyriumi. Deja, da- 
bar jau visa tai yra pranykę, lyg 
žiemos pakąsti gėlių žiedai. Bet 
žmonės vis dar laukia sugrįžtant tų 
geresnių laikų. 

Nežiūrint nepatogumų, kurie 
tenka turėti, drūcminiškiai nesnau- 
džia ir savo vieningu organizuotu“ 
mu vieną, kitą apylinkės sodžių 
pralenkia. 

Senu papročiu Drūcminų jauni- 
mas ir šiemet pasitiko Naujuosius 
Metus taip, kaip pridera sutikti su- 
sipratusiam lietuviškam jaunimui. 
Jaunimas bemaž instiktyviai Naujų 
Metų išvakarėse susirinko į vieną 
butą ir čia pasiruošę kuklią vaka- 
rienę palydėjo į amžinatvę senuo- 
sius metus, o pasitiko Naujuosius. 
Sutikime Naujų Metų dalyvavo kar- 
tu su Drūcminų ir Kaniavos jauni- 
mas. Viso buvo susirinkę daugiau 
kaip 40 asmenų. Šia proga buvo 
pasakyta nemaža kalbų, padeklamuo- 
ta gražių patrijotinių dainų ir pa- 
žaista tautiškų žaismų bei pašokta. 
Malonus dalykas tenka konstatuoti 
iš šios pramogos—-tai jaunimo drąsa 
ir lietuviškas atvirumas, kurs spin- 
dėte spindėjo visose kalbose ir dai- 
nose. Visa pramoga užbaigta anks- 
tyvą Naujųjų Metų rytą kultūringai 
ir padoriai. 

Tokių pramogų drūcminiškiams 
ir kaniaviškiams kitų sodžių jauni 
mas turėtų tik pavydėti. Svečias. 


Gervėčiai. Palaikomi gražūs 
papročiai. Kat. Akc. Jaunimo Sąjun- 
gos skyriaus valdyba, vietos kun. 
klebono padedama, surengė visos 
parapijos nariams bendras kūčias, 
Kūčios įvyko 1958. XII.31 d. Šios 
Sąjungos pirmininko A. S. namuose 
Miciūnų kaime, į kurias kartu šu 
svečiais susirinko apie 100 asmenų. 
Gražiai papuoštame kambaryje susė- 
dus visiems prie bendrojo kūčių 
stalo, kun. klebonas pasakė tam mo- 
mentui pritaikytą kalbą ir pasidalijo 
kalėdaičiais. Sveikino jaunimą taip 
pat svetys kun. Steponavičius. To- 
limesnėje eigoje stud. N. M. padai- 
navo linksmų „dzinguliukų“, narys 
B. G. pasakė monologą; be to, dar 
visi susirinkusieji bendrai padaina- 
vo daug įvairių dainelių. Vakarienė 
užtruko apie 3 val. ir praėjo tikrai 
jaukioje ir linksmoje nuotaikoje. 

Padarius visų susirinkusiųjų 
bendrą nuotrauką, jaunimas perėjo 
į kitą namą pasišokti. Reikia pažy- 
mėti, kad kaip vakarienės, taip ly- 
giai šokių metu jaunimas užsilaikė 
pavyzdingai. 

Gailatik, kad nedalyvavo Galčiū- 
nų ir Pelegrindos kaimų jaunimas. 

Algimantas. 

Krūkliai, Varėnos valsč. Gir- 
tuokliavimo vaisiai. Krūkliuose se- 
niau buvo „Ryto“ mokykla, vėliau 
skaitykla, bet dabar jau tų organi- 
zacijų nėra Nėra čia ir mokyklos. 
Vaikai lanko valstybinę Dalinos mo- 
kyklą. Jaunimas yra visai pairęs ir 
jokių kultūringesnių pramogų neturi. 
Lietuviškų laikraščių čia vos keletas 


pareina. 
Jaunimo vienintelės pramogos 
yra vakaruškos ir girtuokliavimai 


bei kortavimai. 

Antrą Kalėdų dieną čia buvo 
surengti šokiai. Šokiai, kaip šokiai, 
bet kai juose pasimaišo baltakės 
vergai, tai viskas pagenda. Sokiuo- 
se buvo vienas, kitas ir iš aplinki- 
nių kaimų. Įkaušimo pasėkos buvo 
tokios, kad Pekorėkas iš Krūklių ir 
Marcevičius-Bendorius iš Kaniavos 
bemaž mirtinai peiliais subadė Molį 
iš Krūklių. Dabar sužeistasis pus- 
gyvis guli ligoninėj, o mušeikos po- 
licijos tardomi. 

Negražu, krūkliečiai, kad jūsų 
tarpe dar vis yra mušeikų. Matęs. 


Rudnia, Varėnos valsč. Liefu- 
viai pašalinti nuo vargonų. Per 
Naujus Metus Rudnios bažnyčioj 


buvo lietuviška diena. Kai kurie lie- 
tuviai jaunuoliai norėjo užlipę prie 
vargonų pagiedoti kalėdinių giesmių. 
Pasirodymas jaunuolių prie vargonų, 
vietos  exvargoninkui Mazaliauskui 
nepatiko ir jis liepė visiems nuo 
vargonų pasišalinti. Sie mėgino aiš- 
kintis, tuomet vargoninkas kreipėsi 
pas kun. Raupelį, kuris jam pritarė. 


Taip aplinkybėms susidarius lietu- 
viai jaunuoliai nuo vargonų pasi- 
traukė. 

Tokiu exvargoninko ir kun. Rau- 
pelio pasielgimu lietuviai parapijie- 
čiai yra nepatenkinti. Lietuviams 
tas Įvykis yra tuo skaudus, kad kun. 
R. leidžia sauvaliauti privačiam var- 
goninkui (parapija jo nesamdė). 

Į tokią bažnyčios tvarką turėtų 
būtinai atsižvelgti aukštesnė Bažny- 
čios vyriausybė. Giedorius. 
Ašmenos apskr. 


Biliai, Dieveniškio valsč. Mirė 
geras lietuvis. Sausio 5 d, čia tra- 
gingai mirė susipratęs lietuvis Jo- 
nas Steponavičius. Velionis buvo 
50 m. amžiaus. Paliko žmoną su 
šešetu vaikų, vyriausioji duktė 21 
m.. mažiausias —6 m. Kadangi Bi- 
liuose užsidirbti auksiną nėra kur, 
tai jis visuomet patarnaudavo bu- 
vusiam „Ryto“ skaityklos vedėjui ir 
valdiškam mokytojui. Sausio 5 d. 
vakare jis buvo nuvažiavęs į Bėne- 
kainius pasitikti mokytojo. Geležin- 
kelio stotyje priėjo Benekainių po- 
licininkas su areštuota moterimi ir 
paprašė, kad pavežėtų ligi posta- 
runko. Mokytojui sutikus, ėmė vežti, 
Truputį pavažiavus, J. Steponavičius 
pasijuto silpnai ir virtęs iš vežimo, 
atsiskirė su šiuo pasauliu. 

Velionis buvo ne tik susipratęs 
lietuvis, bet ir geras ūkininkas ir 
pavyzdingas vaikų tėvas. Viena duk- 
ter} išmokino siuvimo — Vilniuje 
lietuvių  siuvykloje. Jis visuomet 
kalbėdavo lietuviškai, ne tik prie 
lietuvių, bet ir prie lenkų. Stropus 
buvo „Aido“ ir „Viln. Aušros“ pre- 
numeratorius ir pirmas rūpindavosi 
Įsigyti lietuvišką kalendorių. Amži- 
nąjį atilsį duok jam Viešpatie! 

Aštrakalnis. 
Suvalkų apskr. 


Senieji Ramonai, Andriejavo 
valsč. Dėl nesumokėtų mokesčių. 
>io kaimo ūkin. J. Kalesinskas dėl 
didelio skurdo per keliolika metų 
visai maža mokėjo mokesčių. Se- 
kvestratoriams kelis kartus atvažia- 
vus ir neradus, kas už mokesčius 
galima būtų paimti, byla buvo ati- 
duota Suvalkų Miesto Teismui. 

Praėjusių metų rudenį teismo 
kamarnykas pranešė, kad už nesu- 
mokėtus mokesčius (287 auks. 
9 sk) bus parduodama J. Kalesin- 
sko žemė (19 margų). J. K. ėmė 
rinkti pinigus ir mokėti mokesčius. 
Iki praėjusių metų gruodžio mėn. 
jis sumokėjo 200 auks. Dėl liku- 
siųjų padavė prašymą, kad išskir- 
stytų ratomis. 

— Kaip „Aide“ buvo rašyta, 
1938 m. spalių 16 d. pas vietos gy- 

ventoją J. Višniauską buvo susirin- 
kę keletas asmenų pasišnekučiuoti. 
Kadangi jau buvo vėlesnis laikas, 
tai kopo kareivių jie buvo nuvesti 
Į sargybą ir ten jiems surašyti pro- 
tokolai. Dabar tie asmens yra gavę 
pranešimus, kad jie esą nubausti— 
Alg. Kalesinskas 3 auks. arba 2 d. 
arešto, J. Balevičius, J. Lipskas, 
L. Kalesinskas — po 1 auks. arba 
po 1 d. arešto, 
io kaimo ūkininkas J. B. 
mėgsta rengti vakaruškas, kuriose 
daug išgeriama degtinės. Panašios 
vakaruškos buvo ir per Kalėdas. 
Jose dalyvavo ir tie, kuriems mūsų 
krašto lietuvių ateitis nerūpi visai. 
Konkurentas. 
Švenčionių apskr. 


Tarčiūnai, Švenčionių val. Rū- 
pinasi vaikų auklėjimu. Čia nuo 
senesnių laikų veikia valdinė pra- 
džios mokykla.  Sių mokslo metų 
pradžioje iš Tračiūnų mokykla bu- 
vo perkelta į Kukiškės kaimą, bet 
po poros mėnesių ir vėl grąžinta. 
Nors mokyklą, išskyrus keletą su- 
PEREA nio visi lietuviai vaikai, 
bet mokytoja lietuvių kalbos nemo- 
E Todėl šiemet tėvai patys nusi- 


samdè mokytoją ir savo vaikus lie- 
tuvių kalbos moko namie. 

Per Kalėdas valdinė mokytoja 
surengė vaikams eglutę. Tėvai buvo 
nepatenkinti, nes visa programa bu- 
vo atlikta ne lietuvių kalba. Todėl 
tėvai, susidėję po keletą skatikų, 
surengė kitą vaikams eglutę. Vai- 
kai gražiai pagiedojo kalėdinių gie- 
smių ir pasakė nemaža gražių lie- 
tuviškų eilučių. Tėvai labai yra pa- 
tenkinti savo nusamdytu mokytoju, 
kuris per taip trampą laiką išmoki- 


no jų vaikučius tiek daug.. V-tas. 


Blaivybės Draugijos narių 
susirinkimas 


Sausio 15 d. (sekmadienį) šv. 
Mikalojaus parapijos salėje įvyks 
Lietuvių Katalikų Blaivybės Drau- 
gijos narių eilinis susirinkimas. 
Programoje bus paskaita ir įvai- 
rumai. Pradžia 18 val. 30 min. 

Valdyba. 


Mirė Antanas Liobis 


Sausio 8 d. Vilniuje mirė uolus, 
pavyzdingas vietos lietuvių visuo- 
menės narys Antanas Liobis. Ve- 
lionis buvo anksčiau nuolatinis 
„Vilniaus Rytojaus“, o dabar „Ai- 
do“ prenumeratorius. Lietuviškąją 
spaudą jis palaikydavo ir aukomis. 
Taip pat remdavo aukomis ir ki- 
tus viešojo pobūdžio labdaringus 
lietuvių reikalus, 


Vielionis buvo ilgametis Vilniu- 
je plačiai žinomo Velerio gėlyno 
vedėjas. Mirė turėdamas 53 metus 
amžiaus. Palaidotas Rasų kapinėse. 


Lankėsi „Spaudos“ 
bendrovės vedėjas 


Šiomis dienomis į Vilnių buvo 
atsilankęs Kaune veikiančios lai- 
kraščių platinimo „Spaudos“ ben- 
drovės vedėjas Galvydis. Lietuvos 
spaudos platinimo reikalu jis buvo 
nuvykęs į Varšuvą ir Krokuvą. 


„Varpo“ choras pabaigė 
koncertuoti 


Vilniaus lietuvių „Varpo“ cho- 
ros koncertavo šiuose Lietuvos 
miestuose: Kaune, Klaipėdoje, Tel- 
šiuose, Radvyliškyje, Utenoje ir 
Ukmergėje. 

Sausio 9 d. choras koncertavo 
Karo Muziejuje. Tai buvo paskuti- 
nis viešas choro pasirodymas Kau- 
ne. Tos pačios dienos vakarą Vil- 
niaus ir Kauno chorams buvo vai- 
dinama opera „Carmen“ su Kipru 
Petrausku priešaky. 


Iš gudų gyvenimo 


— Vietos lenkų spaudoje pa- 
sirodė žinių, kad šiomis dienomis 
buvusi padaryta krata pas gudų 
kultūros žurnalo „Kalosie“ redak 
torių J. Šutavičių. 

— „Kur. Wilenski“ praneša, 
kad Vilniaus demokratų klūbas 
esąs susirūpinęs gudų būkle ir 
netrukus norįs įteikti atitinkamos 
valdžios įstaigoms gudų klausimu 
memorialą. 


Liovėsi ėjęs ozoniečių 
laikraštis „Naród“ 


Praėjusių metų rudenį prieš 
rinkimus į Lenkijos seimą Vilniu- 
je buvo pradėta leisti lenkų ozo- 
niečių laikraštis „Naród“. Pradžio- 
je jis ėjo kaip savaitinukas, o vė- 
liau tapo dienraščiu. Šalia savo 
ideologinių reikalų mėgo dažnai 
ir lietuvius užkabinti, dėdamas iš 
Vilniaus lietuvių gyvenimo žinias 
ir darydamas savo išvadas. | 

iomis dienomis laikraštis „Na 
rėd“ liovėsi ėjęs. Kiti lenkų laik: 
raščiai rašo, kad „Naród“ sulaikiu- 
si pati Vilniaus ozono vadovybė. 
Esą tai padaryta kilus pačių ozo- 
niečių tarpe šeimyniniams nesu- 
sipratimams, 


X 


Taip pat nežinia kodėl jau ke- 
linta diena nepasirodo ir Vilniaus 
lenkų demokratų organas „Kurjer 
Powszechny“. 


Pripildytos ligoninės 


Šiuo metu Vilniuje labai daug 
serga žmonių. Ligoninės pripildy- 
tos ligonių. Nemaža ligonių tenka 
paimti stačiai iš gatvės. Pav., vien 
sausio 10 dieną iš gatvių paimta 
ir nugabenta į ligoninę ilgesniam 
gydymui 5 žmonės. Suprantama, 
dėl didelės kamšaties gydytojų 
darbas ligoninėse labai apsunkin- 
tas. Dėlto būna visokių komplika- 
cijų. 


KRONIKA 


Mirė rusų sentikių galva 


Šiomis dienomis Vilniuje mirė 
visos Lenkijos rusų sentikių tary- 
bos pirmininkas, buv. Lenkijos se- 
nato atstovas Arsenijus Pimono- 
vas. Jis buvo vienas labiausiai pa- 
siturinčių Vilniaus gyventojų. Bet 
ir jis mirė nesumokėjęs valstybei 
visų mokesčių —iš viso apie 300.000 
auks. 


Redakcijos atsakymai 


Jurkiui. Negalėsime įdėti. Lauk- 
sime kitokių žinių. 

P-nui. Tuo reikalu geriausiai ga- 
lėtų patarti advokatas, gavęs žymiau 
daugiau paaiškinimų. 

Nariui. Žinelė neįdėta dėl tech- 
nikinių kliūčių. Prašome ir toliau pa 
našiai rašinėti. 

a-ski. Kai ką įsidėjome. Kitų da- 
lykų apie rinkimus įdėti negalėsime. 
Jeigu įdėtumėm, jų netektų pama- 
tyti. 

Om. Draugui. Rodos, esame 
gavę visas siųstas korespondencijas. 
Neįdėjome tik tų, kuriose buvo kar- 
tojamos senesnės žinios. 


Padėka 


Lietuvių Katalikų Blaivybės Drau- 
gijos Valdyba už paaukotas Draugi- 
jos bibliotekai knygas taria ačiū 
šiems asmenims: 

Kun. E. Basiui, R. Bagdonai, 
kun. P. Bieliauskui, V. Budrevičiui, 
adv. A. Juknevičiui, inž. M. Cibirui, 
A. Cicėnui, P. Čiškevičiui, V. Da- 
siui, inž. M. Kraužliui, M. ir O. Le- 
mešytėms, R. Mackevičiui, Mačiu- 
kaitei, V. Martinkėnui, A. Rasteny- 
tei, Z. Stašienei, Spečiui, U. Sekmu- 
kaitei, Br. Suduikiui, M. Šlapelienei, 
A. Staneliui, kun. N. Vaišučiui, kun. 
A. Viskantui, V. Umbrasui ir S. 
Urbonavičiui. 

KARAS KINIJOJE 


— Japonai Kinijoje pradėjo 
kilnoti savo kariuomene ir burti 
ją naujose vietose. Kinai laukia, 
kad netrukus jie pradės naują 
puolimą. Mūšiai eina tik Kinijos 
pietuose, į šiaurę nuo Kantono. 
Iš to matyti, kad kinai jau prara- 
do patogų laiką Kantonui atsiimti. 

— Japonijoje pasikeitė vyriau- 
sybė. Šioje vyriausybėje pasiliko 
užsienių reikalų ir karo minist- 
rai. Nauja Hiranumos vyriausybė 
yra pasiryžusi pabaigti karą Kini- 
joje, kai Cangkaišekas būsiąs vi- 
siškai sutriuškintas, Ji nesisiūly- 
sianti jam su taika, kaip tai buvo 
dariusi senoji. Konoje vyriausybė, 
bet vesianti karą iki laimėjimo. 
Naujos vyriausybės nusistatymas 
Kinijos atžvilgiu sukėlė ant kojų 
Angliją, Prancūziją ir Ameriką. 
Anglija jau ketinanti imtis priemo- 
nių prieš Japoniją ir priversti ją 
pradėti daugiau gerbti kitų valsty- 
bių reikalus Kinijoje. 


KARAS ISPANIJOJE 


Katalonijos fronte, nacionalistų 
pranešimu, eina atkaklios kauty- 
nės, kurias jie laimi ir eina prie- 
kin. Nacionalistams bene pasisekė 
prie upės Segre šiaurėje ir pie- 
tuose tiek nueiti priekin, kad vy- 
riausybininkų centrui gresiąs pa- 
vojus patekti į kilpą, kur gali būti 
apsuptiems. 


Nacionalistai suspėjo užimti ke- 
lius, kurie eina į Barceloną. Jais 
jie galėsią pradėti žygį į Kata- 


lonijos sostinę, 

Kituose frontuose, vyriausybi- 
ninkų pranešimu, kautynės laimi 
vyriausybininkai. Jie taip pat su- 
mini visą eilę vietovių, kurias pa- 
sisekė atimti iš nacionalistų. 

Pažymėtina tai, kad nacionali- 
stai nutyli apie mūšius Estrama- 
dūros fronte ir prie Toledo, o vy- 
riausybininkai nieko nesako apie 
kautynes Katalonijoje. 


Lietuvos tautininkų nutarimai 


Visuotinis Lietuvių Tautininkų | 


gos šioje srityje būtų dar daugiau 


Sąjungos atstovų susirinkimas, įvy- (remiamos; 


kes 1939 m. sausio 5 d. Kaune ir 
išklausęs Vyriausybės ir Sąjungos 
vadovybės pranešimų bei apsvars- 
tes aktualiuosius tautinius reikalus, 
tarp ko kito nutarė: 

1. Pareikšti savo nuoširdžiausią 
pritarimą Vyriausybės vedamai 
užsienio ir vidaus politikai, stipri- 
nant krašto tarptautinę, ekonomi- 
nę ir kultūrinę būklę ir padėkoti 
už tas dideles pastangas, kurias ji 
deda pasunkėjusiu Lietuvos valsty- 
bei momentu, gindama ir saugo- 
dama tautos ir valstybės gyvy- 
binguosius reikalus; 

4. Prašyti Sąjungos 
dėti visas pastangas įkūnyti kuo 
plačiausią tautinę konsolidaciją, 
pertvarkant ir vienon vadovybėn 
sujungiant visas tautiškąsias orga- 
nizacijas ir kuo glaudžiau derinant 
jų darbą; 

3. Padėkoti už vyriausybės nu- 
sistatymą stiprinti lietuvybę mies- 
tuose ir lietuvių pozicijas versluo- 
se ir prašyti, kad lietuvių pastan 


vadovybę 


4. Pareikšti  nuoširdžiausią pa- 
dėką pasitraukusiam ilgamečiam 
Sąjungos pirmininkui Juozui Tū- 
beliui, savo atsidavimu ir dideliu 
darbuišūgdžiusiam ir sustiprinusiam 
tautiškąją veiklą, ir kartu pareikšti. 


nuoširdų pasitikėjimą naujajam 
Sąjungos pirmininkui Ministrui 
Pirmininkui kun. Vladui Mironui, 


lietuvių tautinio sąjūdžio vetera- 
nui, ir tvirtą viltį, kad jo vadovy-: 
bėje Sąjunga dar labiau sustiprės 
ir sukonsoliduos lietuvių visuome- 
nės pajėgas sėkmingam tautiniam 
ir valstybiniam darbui. 

Suvažiavimą uždarydamas, mi- 
nistras pirmininkas ir Lietuvių 
Tautininkų Sąjungos pirmininkas 
kun. VI. Mironas, tarp kito ko, 
pareiškė, kad vyriausybė konsoli- 
daciją (tautos suvienijimą) suprantz 
konsolidavimu visų tų organizacijų, 
kurios stovi ant valstybės tautinių 
pamatų ir patraukimu visų geros. 
valios ir pajėgių lietuvių j tas 
organizacijas. 


Žydaiį Abisiniją 


Anglų spaudoje pasirodė sen-, 
sacingų žinių apie ruošiamą Ryme 
Anglijos premjerui Cemberlenui 
siurprizą. 


Kaip žinia, neseniai Amerikos 
prezidentas Ruzveltas kreipėsi į 
Musolinį siūlydamas įsileisti į Abi- 
siniją keletą milijonų žydų. Muso- 
linis šį pasiūlymą iš karto atmetė, 
bet iš naujo apsvarstęs sutiko, tik 
pastatė porą sąlygų. 

Musolinis sutinka atiduoti dalj 
Abisinijos su Hararo miestu žy- 
dams, kurie tose žemėse galėtų 
įkurti nepriklausomą žydų valsty- 
bę. Bet prie to turėtų prisidėti ir 
Anglija su Prancūzija. Musolinis 
siūlo, kad Anglija atiduotų Italijai 


Įvairu 


Baltijos kraštuose nori įrengti 
žydams „karantiną“ 


Užsienio spauda skelbia, kad 
Baltijos kraštuose dabar lankosi 
Amerikos žydų delegacija, rabino 
Cohno vadovaujama. Toji delega- 
cija vedanti pasitarimus su Suomi- 
jos, Estijos ir Latvijos vyriausy- 
bėmis Vokietijos žydų reikalais. 
Vėliau ji vyksianti ir į Lietuvą. 

Delegacija norinti, kad šios 
valstybės leistų laikinai apsigyventi 
iš Vokietijos ištremiamiems žy- 
dams, kol jie būsią kolonizuojami 
užjūrių kolonijose. . Zydai Baltijos 
kraštuose apsigyventų laikinomis 
kolonijomis, kuriose kartu ruoštų- 
si naujam gyvenimui numatomose 
jų nuolatinėse kolonizacijos: vieto- 
se. Laikino žydų gyvenimo Balti- 
jos kraštuose išlaidas žadą apmo- 
kėti Amerikos žydai. Tuo tarpu 
nėra žinių, kaip vyksta amerikie- 
čių žydų delegacijai derybos, bet 
tenka abejoti, ar Baltijos kraštai 
panorės tapti, kad ir laikinu iš 
tremiamiems žydams „karantinu“. 


Vokiečių artilerija nepaima če- 
koslovakų fortų 


Anglų laikraščiai plačiai apra- 
šo vokiečių artilerijos bandymus 
griauti čekoslovakų tvirtoves, ku- 
rios atiteko jiems su Sudetija. 
Visų rūšių artilerija šaudo į buvu- 
sius čekoslovakų  sustiprinimus. 
Tuo pačiu metu bombarduoja ir 
lėktuvai ir bando nustatyti efektą, 
kokį padaro bombos. „Times“ tvir- 
tina, kad bombardavimo rezultatai 
esą lygūs beveik nuliui, tiktai vie- 
nas iš 60 apšaudytų fortų pasisekė 
sugriauti. Vokietijos karo sluoksniai 
šituos bandymus laiko nepaprastai 
svarbiais, nes ruošiasi tolimesniam 
ginklavimuisi. Bombardavimo re- 
zultatai įrodę, kad prancūzų Maži- 
no linija, kurios pavyzdžiu pasta- 
tyti čekoslovakų fortai, esanti vi- 
siškai neprieinama. Vokiečių karo 

vadovybės įsakymu fortų statybos 
pavyzdžiai pasiųsti ištirti į Vokie- 
tijos karo laboratorijas. 


Gen. Frankas paklausęs kau- 
nietės patarimo 


Ispanijos nacionalistų vadas 
gen. Frankas esąs didelis mėgėjas 
bulių kautynių, kurios Ispanijoj la- 
bai išsiplatinusios. Viena kaunietė, 
gyvulių globos draugijos narė D. 
Regelytė, sužinojusi, kad pats gen. 
Frankas mėgsta tas žiaurias kau- 
tynes žiūrėti, parašė jam laišką ir 
prašė panaikinti Ispanijoj bulių 
kautynes. Paskui ji dar parašė laiš- 
kus vienam generolui ir poniai 
Frankienei ir vis prašė panaikinti 
Ispanijoj bulių žudynes. Ar tie 
laiškai, ar kas kita paveikė, kad 
Ispanijoj bulių. kautynės pradėta 
drausti. Pats gen. Frankas ėmė ne- 
bepritarti tiems žiauriems žaidi- 
mams ir pradėjo jaunimui ieškoti 
gražesnių pramogų. Kaunietė Re- 
gelytė vėl parašė laišką gen. Fran- 
kui ir jam padėkojo. Neseniai ji 
gavo gen. Franko laišką su linkė- 
jimais ir savo fotografija. 


Keistuolių klūbai Anglijoje 


Anglai 
klūbus, 
garsi 


labai mėgsta įvairius 

todėl Anglija jau iš seno 
įvairiais keisčiausiais klū- 
bais, į kuriuos susirenka tik to 
klūbo nariai, o pašaliečiai visai 
neįleidžiami. Tvirtinama, kad tik 
viename Londone šiuo metu yra 
apie 7.000 įvairių klūbų. Cia yra 
juokdarių klūbas, kurio nariai, bū- 
dami klūbe turi visą laiką juoktis 
ir pasakoti juokingus dalykus. Me- 
lagių klūbo lankytojai kiekvieną 
vakarą turi papasakoti naują jų 
pačių sugalvotą melą. Už geriau- 
sią melagystę skiriamos premijos. 
Valkatos ir vagys taip pat- turi 
savo slaptus klūbus, kuriuos poli- 
cija dažnai suseka ir likviduoja. 
Yra ir „tylos mėgėjų“ 


smulkesnių straipsnių redakcija nesaugo. 
Rankraščių savo lėšomis negrąžina. 


-  —  ———h——— IaaaaiaŘŮĖō——— 


REDAKCIJA gaunamus straipsnius ir korespondencijas taiso 
ir trumpina savo nuožiūra. Nespausdintų korespondencijų ir 


Drukarnia-Spaustuvė „RUCH“ Wilno, Tatarska 6. Telef. 21-83. 


Kiekvienas šio klūbo narys už tam 
tikrą atlyginimą čia gauna pietus, 
vakarienę ir laikraščius. Cia jie 
gali valgyti, skaityti, rūkyti ir ra- 
miai mąstyti, bet neturi teisės kal- 
bėti. Visi sėdi tylomis, lyg negy- 
vėliai. O jei kuris garsiai ištaria 
žodį, turi mokėti pabaudą. Už dai- 
navimą arba juoką narys tuojau 
pašalinamas iš klūbo. Yra suban- 
krutavusių pirklių ir pramonininkų 
klūbas ir kortomis prasilošėlių klū- 
bas. Į pastarąjį priimami tik tie, 
kurie įrodo, kad buvo turtingais 
žmonėmis, bet prasilošė. Įdomus 
„Vaiduoklių mėgėjų“ klūbas. Jo na- 
riais priimami tie, kurie patys yra 
„matę“ vaiduoklius, buvo jų išgąs- 
dinti, gyvena namuose, . kuriuose 
vaidenasi šmėklos ir pan. Kas vai- 
duokliais netiki, to į klubą nepri- 
ima. Dar yra automobilių nelai- 
mėse sužeistųjų klūbas, nuo mir- 
ties išsigelbėjusių, viengungių, sen- 
mergių, šunų mėgėjų, rožių augin- 
tojų, pasirengusių skristi į Marsą, 
neužaugų ir besočių klūbai. Į be- 
sočių klūbą patenka tik tokie as- 
menys, kurie per vienus pietus 
sudoroti 1 ką. bekono, tris lėkštes 
sriubos, 1 kg. duonos, 10 kiaušinių 
ir išgerti 3 bonkas vyno. Zinoma, 
paprastas darbininkas, kad ir su 
geru pilvu, į tą klūbą negali pa- 
tekti, nes čia už vienus pietus rei- 
kia mokėti 2 svarai (apie 70 litų), 
nors užsakytojas jų ir nesuvalgy- 
tų. Taigi, iš išdykumo žmonės vi- 
sokių niekų prasimano. 


Kantoną paėmęs japonų auksas 


Anglų laikraščiai praneša iš ge- 
rai informuotų šaltinių, kad Kan- 
tono paėmimas jau iš anksto buvo 
„gerai“ paruoštas. Japonai jau lig 
laikų su kinų generolais vede de- 
rybas, kurie turėjo Kantoną ginti. 
Pasitarimai buve vedami dėl to, 
kad generolai rimtai turi ginti 
miestą, ar tik dėl žmonių akių. 
Kantonas pasidavęs, o generolai, 
iš japonų gavo dideles sumas 
aukso ir išvykę per Honkongą 


klūbas.|į Ameriką ar kurią kitą šalį. 


PRENUMERATA: Metams 


Skelbi 


Atskiro numerio kaina 10 skatikų, 
mų kaina: tik ketvirtame puslapy — 20 skatikų už eilutę. 


Zeilo uostą, o Prancūzija atiduotų 
Džibuti uostą. 

Dabar reikia laukti, ką pasakys 
Anglijos ir Prancūzijos vyriausy- 
bės, „(o ypač įdomus šiuo klausi- 
mu Cemberleno nusistatymas. 

Kaip ir reikėjo laukti, šitokia 
žinia sukėlė didelį susidomėjima 
ypač tose Europos valstybėse, ku- 
riose gyvena daug žydų. 


Nauja politinė grupė 
Anglijoje 

Šio mėn. 4 dieną vakare Lon- 
done įsisteigė nauja politinė gru- 
pė, kurios pirmininku išrinktas 
Duncan Sandys. 

Grupė paruošė dešimties straips- 
nių programą. Viename iš tų 
straipsnių, liečiančių užsienio politi- 
ką, sakoma, kad pasaulio taika 
negali būti išlaikyta nuolaidomis 
ar fizinės jėgos grasinimu. Reikie 
sukuri bendrą taikingųjų tautų 
frontą, kuris pasižadėtų priešintis 
bet kokiam užpuolimui. Grupė yra 
įsitikinusi, kad tas taikingųjų tautų 
būrimasis būtų geriausias ginklas 


kovai prieš visokias agresijas. 
Toliau yra sakoma, kad šiuo 
metu Didžiosios Britanijos va- 
roma užsienio politika esant 
„silpnumo politika“. Pagaliau, 
grupė reikalauja, kad Didžioji 
Britanija nedelsdama visu smar- 


kumu ginkluotųsi. 


Kaip „tvarkomi“ Sovietu 
Rusijos darbininkai 


Sov. Rusijoje neseniai išleistas 
įstatymas, kuriame  nupasakota, 
kokios bausmės laukia darbininką 
už pavėlavimą į darbą. Pagal tą 
įstatymą darbininkas, pavėlavęs 10 
minučių, dar nebaudžiamas; pavė- 
lavęs 20 minučių tik pabaramas, 
bet pavėlavęs daugiau kaip 20 
minučių laikomas nemažu nusi- 
kalteliu ir „Žmonių priešų“, iš dar- 
bininkų skaičiaus išbraukiamas ir 
iš buto išmetamas. O Sov. Rusi- 
joje nėra nieko baisesnio, kaip ne- 
tekti darbo, — tokiam žmogu 
gresia bado mirtis. 

Už pasivėlavimus iš darbininkų 
uždarbio atskaitoma piniginė bau- 
smė, Leningrado fabrikuose dė! 
tokių atskaitymų jau kilo gana di- 
delių darbininkų riaušių: darbinin- 
kai užprotestavo prieš atlygio su- 
mažinimą ir ėmė reikalauti išmo- 
kėti uždarbį be atskaitymų. Fabri- 
kų direkcijos priverstos buvo pa- 
sikviesti į pagalbą miliciją, kuri 
didesnius riaušininkus suėmė, Ofi- 
cialiai pranešama, kad suimta dau- 
giau kaip 450 darbininkų. 

Darbininkai turi „darbo knyge- 
les“, kuriose stropiai žymimi visi 
darbininko pavėlavimai į darbą ir 
kiti jo nusikaltimai fabriko atžvilgiu. 


— 3 auks. Užsienyje — 3 doleriai, 

